description: Головете на "Анфийлд" вкараха Дивок Ориги и резервата Бенджамин Ууудбърн в последните 15 минути на срещата.

title: "Ливърпул" се класира за полуфиналите на Купата на лигата

maintext:
"Мърсисайдци" ще разберат съперника си за следващата фаза след утрешните мачове
"Ливърпул" се класира за полуфиналите на турнира за Купата на лигата, след като победи втородивизионния "Лийдс" с 2:0.Головете на "Анфийлд" вкараха Дивок Ориги и резервата Бенджамин Ууудбърн в последните 15 минути на сри нещата.Юрген Клоп беше дал почивка на няколко от титулярите си и не може да разчита на Фелипе Коутиньо, който се контузи в последния шампионатен мач на тима."Лийдс", който е на пето място в Чемпиъншип и има амбиции през този сезон да се върне в елита, игра добре ,, но пропусна няколко чисти положения, а в края не издържа на домакинския натиск.В 76-ата минута Дивок Ориги даде аванс на "Ливърпул", като се разписа във втори пореден мач. Белгийският национал беше точен и при успеха над "Съндърланд" преди няколко дни, когато отново вкара важен гол.Двубоят на "Анфийлд" ще се запомни и с гола на тийнейджъра Бен Уудбърн, който оформи крайния резултат. 17-годишният халф влезе като резерва в средата на второто полувреме и в 81-ата минута завърши с точен изстрел хубава комбинация на домакините.По този начин уелският талант се превърна в най-младия голмайстор в цялата история на "Ливърпул", изпреварвайки досегашния рекордьор Майкъл Оуен.


title: Победата на Тръмп ще внесе нов привкус във футболното съперничество между САЩ и Мексико

maintext:
"Мексико ще опита да ни срита задниците, ние ще опитаме да сритаме техните. Това няма нищо общо с политиката", каза вратарят Тим Хауърд
Победата на Доналд Тръмп в президентските избори ще внесе допълнителен привкус във футболното съперничество между САЩ и Мексико. Това заяви капитанът на американците Майкъл Брадли в навечерието на световната квалификация между двата тима.Тази нощ в 2,45 ч. българско време националните отбори на САЩ и Мексико ще се срещнат на футболното игрище за 67-и път. Мачът ще се играе в Охайо, който се оказа ключов щат за победата на Тръмп.По време на кандидат-президентската кампания той нарече мексиканците "престъпници", "наркотрафиканти" и "изнасилвачи" и обяви, че ще накара Мексико да плати за изграждането на стена по границата между двете страни."Имайки предвид всичко, което се случи в последните месеци, (победата на Тръмп) ще има допълнително въздействие върху мача", каза Брадли.Той призова феновете на футболната игра да бъдат уважавани, независимо дали са "американци, мексиканци, неутрални, мъже, жени, деца".Полузащитникът oчаква привържениците да подкрепят своите отбори. "Надявам се, че нашите фенове ще правят това, което винаги са правили - да ни подкрепят по възможно най-страстния начин. Надявам се, че те ще покажат към всеки човек на стадион уважението, което заслужава."Вратарят на САЩ Тим Хауърд заяви, че футболът не трябва да бъде смесван с политиката. "Онова е политика, това е футбол. Мексико ще опита да ни срита задниците, ние ще опитаме да сритаме техните. Това няма нищо общо с политиката", допълни той.Селекционерите на двата отбора бяха дипломатични на пресконференциите преди мача. "Това е изцяло спортно събитие. Това е игра, в която има взаимно уважение", каза треньорът на САЩ Юрген Клоп.Колегата му Хуан Карлос Осорио заяви, че не иска да коментира политически теми. "Моите усилия са изцяло насочени към това как да спечелим предстоящия мач."Все пак роденият в Колумбия специалист каза, че симпатизира на мексиканците "в цялата тази ситуация". "Аз бях студент на разменни начала. После бях имигрант в САЩ със стремежа да получа по-добра възможност за развитие и работейки също толкова здраво, колкото американците", допълни Осорио.Полузащитникът на САЩ Алехандро Бедоя, който критикуваше Тръмп в социалните мрежи преди изборите в САЩ, също призова за взаимно уважение."Няма нужда от негативни реакции от двете страни. Нещото, заради което да съм част от националния отбор на САЩ ме прави толкова горд, е многообразието в нашия тим. Националният отбор е истинско олицетворение на това, което представлява Америка", завърши Бедоя.

fasttext_language: bg


title: Петата партия между Карлсен и Карякин за световната корона в шаха (на живо)

maintext:
Играят се общо 12 партии, като победител е първият, събрал 6.5 точки. При равенство ще има тайбрек.
Шампионът Магнус Карлсен и претендентът Сергей Карякин играят петата партия помежду си в Ню Йорк от мача за световната титла в шаха.До момента резултатът е равен, като всички изиграни срещи завършиха реми. Сега норвежецът има белите фигури.Карлсен е на върха в шаха от 2013 г. Тогава той спечели първата си световна титла след победа срещу Вишванатан Ананд. Година по-късно той защити успеха си след нов триумф срещу индиеца.Карякин, който е най-младият състезател, стигнал до титлата "гросмайстор", за първи път играе в мача за световната корона.


description: Неуспелият кандидат на ГЕРБ за президент заяви, че популизмът и апатията са били основните ѝ проблеми на тези избори.

title: Цачева: Готова съм да подам оставка, ако така прецени групата на ГЕРБ

maintext:
Фотограф: Георги Кожухаров
Кандидатът на ГЕРБ за президент Цецка Цачева заяви, че след загубата си е готова да подаде оставка като председател на парламента, но след като това бъде обсъдено с групата на ГЕРБ."Готова съм да си подам оставката не само като председател на Народното събрание, но и да напусна парламента, ако това е волята на моята парламентарна група", заяви Цачева на брифинг след загубата на вота за държавен глава. Тя посочи и че ако опозицията в парламента поиска оставката ѝ, тя е готова да я подаде.Цачева благодари на всички, гласували за нея, и обяви, че проблемите ѝ на тези избори били апатията (в лицето на големия процент негласували на парламентарните избори през 2014 г.) и популизма."В края на състезанието, при ясни победител има друг проблем и това е популизма. Не си позволих по никакъв начин, в цялата кампания, да излизам с приятни неща, които искат да чуят гражданите", заяви тя. След репортерски въпрос посочи и че "част от вината е моя".


description: Специалната награда "Сесил Демил" ще бъде връчена на актрисата като признание за 40-годишната й кариера.

title: Мерил Стрийп ще получи специален "Златен глобус" за цялостен принос в киното

maintext:
Мерил Стрийп
Актрисата Мерил Стрийп ще получи специален "Златен глобус" за цялостно творчество в киното на предстоящата церемония за наградите през януари. Призът на името на режисьора и продуцент Сесил Демил, един от "бащите" на Холивуд, се връчва от 1952 г., като сред предишните му носители са Дензъл Уошингтън, Джордж Клуни, Робърт Де Ниро, Ал Пачино, Морган Фрийман, София Лорен, Одри Хепбърн и Елизабет Тейлър.
Стрийп е считана за една от най-големите съвременни актриси. В 40-годишната си кариера има рекордните 19 номинации за "Оскар", като получава наградата за
"Тя винаги играе силни женски персонажи, като майсторството й се състои в това, че успява да им придаде чувственост и истинност.. Накратко казано, тя е истински пионер и успя да пробие път за жените в киното, телевизията и на сцената", каза
президентът на
Церемонията по връчването на наградите "Златен глобус" ще се състои на на
изпълненията си във филмите "Желязната лейди" през 2012 г.., "Изборът на Софи" от 1983 г. и "Крамър срещу Крамър" през 1980 г.Лоренцо София,Асоциацията на чуждестранните журналисти в Холивуд, която връчва "Златен глобус". "Тя разби бариери като пол и възраст с особен финес и грациозност", допълни София.8 януари в Бевърли хилс.


description: "Гозбите на старите българи" на литературния историк Румяна Пенчева и преподавателя по философия Мирела Костадинова е наполовина готварска книга, наполовина справочник за литературата и хранителните навици на българите от миналия и по-миналия век.

title: Рецептите на Елисавета Багряна и Султана Рачо-Петрова влизат в книга

maintext:
Фотограф: Калин Николов [Издателство]
Знаете ли какво е бърдоква, гюзюм, дробине? А кой е автор на крилатата фраза ""и на този, и на онзи свят – тетевенска саламура"? Ястието, характерно за Северна България, е любимо на писателя Николай Хайтов, като под саламура се разбира чорба от различни видове речна риба, която е едновременно много люта, много кисела и много солена. За приготвянето й е важно печената риба право от котлона да се хвърли във вряща подсолена вода - така, че "да цвръкне".Такива позабравени тайнства разкрива любопитния сборник "Гозбите на старите българи" (ИК "Бард") - отчасти готварска книга, отчасти литературен справочник и документ за хранителните навици на българите от миналия и по-миналия век. Човек рядко се замисля за готварския тефтер като част от писменото наследство на "Вечната и святата" Елисавета Багряна или литературния салон на Султана Рачо Петрова, но именно такива архиви, анекдоти от мемоарната и художествена литература, интервюта с наследници и съвети от стари домакински издания са събрали на едно място авторките - Румяна Пенчева, литературен историк и уредник на кабинета-музей "Стилиян Чилингиров", и Мирела Костадинова, преподавател по философия."Книгата не e точно готварска. През храната се припомнят любопитни факти и имена, които децата може и да не срещнат в учебниците", каза Румяна Пенчева, според която идеята се родила на музейно събитие, за което поръчали на готвачи да възкресят няколко стари рецепти на наследниците на Вера Бояджиева-Фол, Лиана Даскалова и вярната съветничка на всяка българска домакиня от 1921 г. до днес - издателката на "Вестник за жената" Пенка Чолчева.Там, където липсват наследници и архиви, авторките са събрали спомени на писателите с рецептите от популярни готварски книги от онова време - като известните "Първа готварска книга на български език" и "Готварска книга или наставления за всякакви гозби, според както ги правят в Цариград, и разни домашни справи, събрани от разни книги", издадени от Петко Славейков през 1870-те. Има и други библиографски находки като "Разумно използване на закланата свиня" (1924 г.) и "Нова вегетарианска книга (с 1100 рецепти) за любителите на безкръвното и безотровното хранене" (1931 г).Вегетарианството и здравословното хранене всъщност не са чужди на гражданите от началото на миналия век - първата подобна готварска книга излиза през 1907 г., а в някои писатели предпочитат да се срещат във вегетарианските гостилници "като по-тихи места, където може да се говори за литература". Впечатление прави и влечението на царското семейство към прости постни ястия: чорба от праз с маслини, чорба от коприва, няколко вида чорба от фасул. Наред с рецептите за боб, патладжани, гювеч, всевъзможни печени меса, салати и сладка се срещат и интересни истории за застъпничеството на Тодор Бурмов за износа и популяризирането на горнооряховския суджук в чужбина, "тайното кулинарно общество" на кабинета на Андрей Ляпчев в ресторант "Балабанов" и други. Книгата е илюстрирана с факсимилета и карикатури от архивите, както и със съвременните творби на Калин Николов, а ето и една рецепта:Приготвят един сладък пъпеш, на който отрязват коренния връх и изваждат вътрешността му със семената. Нарязват 1–2 глави лук на ситно и ги запържват с една лъжица масло и малко овча кайма. Тогава слагат вътре още една чаша очистен ориз с малко сол, пипер, бадеми и фъстъково грозде, които, като разбъркват, изваждат ги от огъня. Накрая напълват с тази смес пъпеша и го пекат добре в гювеч или в съд в пещта, с тази същата смес могат да се пълнят и тиквички.По-голям откъс от книгата може да прочетете по-късно в "Дневник".


description: В нощта между неделя и понеделник самолетът, превозващ тима от Шапеко за най-големия мач в неговата история - финал на Копа Судамерикана, се разби в Колумбия. По последни данни загинали са 71 от 77-те души на борда.

title: Бразилските клубове ще помогнат на "Шапекоенсе" с играчи под наем без пари

maintext:
Бразилските клубове внесоха и искане тимът от Шапеко да не изпада в следващите три сезона
В нощта между неделя и понеделник самолетът, превозващ тима от Шапеко за най-големия мач в неговата история - финалa на Копа Судамерикана, "Шапекоенсе".В нощта между неделя и понеделник самолетът, превозващ тима от Шапеко за най-големия мач в неговата история - финалa на Копа Судамерикана, се разби в Колумбия . По последни данни загинали са 71 от 77-те души на борда.
Бразилските футболни клубове се обединиха в подкрепа наКлубовете от елитната бразилска лига излязоха с обща декларацията, в която предложиха да заемат безплатно футболисти на "Шапекоенсе" за следващия сезон.Освен това те са внесли искане до Футболната конфедерация на Бразилия отборът от Шапеко да не изпада от Серия А през следващите три сезона. Предложението е, ако тимът финишира сред последните четири, вместо него във Серия Б да се озове класиралият се на 16-о място."Това е най-малкият жест на солидарност, който можем да направим в момента. Той обаче е плод на искрената цел да помогнем за възстановяването на тази институция", се казва в декларацията, подписана от всички водещи отбори, сред които "Сао Пауло", "Сантош", "Коритиба", "Коринтианс", "Палмейрас" и др."Искаме да изразим нашите най-искрени съболезнования и солидарност към футболен клуб "Шапекоенсе" и неговите фенове. Наясно сме, че този ужасен инцидент нанесе непоправими щети, но сега е време за обединение, подкрепа и помощ на "Шапекоенсе", допълват клубовете от Серия А.


description: КОНПИ отнема от Солаков дискотека с кафене и механа в Обзор, ферма за щрауси край Петрич и два недвижими имота в града, както и моторна лодка.

title: Комисията за конфискация отне имоти на Иван Солаков за рекордните 5.4 млн. лв.

maintext:
Фотограф: Анелия Николова
Комисията за отнемане на незаконно придобито имущество (КОНПИ) спечели окончателно делото срещу Иван Солаков, с което успя да му вземе имоти в размер на близо 5.4 млн. лв. Това е най-голямото отнемане в историята ѝ, съобщиха от самата институция.Солаков има присъда за незаконна хазартна дейност, като още преди три години съдът го намери за виновен на първа инстанция.КОНПИ отнема от Солаков и семейството му дискотека с кафене и механа в Обзор с цялото й оборудване, ферма за щрауси край Петрич с цялото й оборудване, още два недвижими имота в Петрич, моторна лодка, леки и товарни автомобили.Въпреки съдебното решение, че на отнемане в полза на държава подлежат и 7 лопатари (4 елена и 3 кошути), още през 2010 г. те не са били намерени на място при опита на инспекторите на КОНПИ да ги изземат и дадат за пазене в зоопарка в Благоевград.


description: Много хора остават на едно място през цялата си кариера, но аз пътувам наоколо като Наполеон и завладявам всяка една нова държава, в която стъпвам. Така че може би трябва да направя това, което Наполеон не е направил - да пресека Атлантическия океан и да завладея и САЩ.Златан Ибрахимович, футболист на "Манчестър юнайтед"

title: Цитат на деня: Аз съм като Наполеон - завладявам всяка страна, в която стъпя

maintext:
Готов съм да завладея САЩ, както направих с Европа, заяви Ибрахимович
Aftonbladet.
Ибрахимович все пак има опция да удължи контракта си с "Юнайтед". "Ако искам, мога да остана за още един сезон. Ще видим. Зависи от много неща, не само от футболна гледна точка. Ще видим как ще се чувствам психически и физически, макар че това не би било проблем за мен. Ще се справя лесно, в ПСЖ усещах много по-голямо напрежение", завърши той.
Много хора остават на едно място през цялата си кариера, но аз пътувам наоколо като Наполеон и завладявам всяка една нова държава, в която стъпвам. Така че може би трябва да направя това, което Наполеон не е направил - да пресека Атлантическия океан и да завладея и САЩ.Така отговори нападателят на "Манчестър юнайтед" Златан Ибрахимович на въпрос дали би играл в САЩ, след като приключи престоят му в Англия. "Да заиграя в Америка е много възможна опция пред мен. Мисля, че бих завладял САЩ, както направих с Европа", каза шведският национал пред


title: И "Екзакта" прогнозира сигурен балотаж между Цачева и Радев (графика)

maintext:
Данните са от от национално представително проучване на "Екзакта Рисърч Груп", проведено в периода 28 октомври – 2 ноември 2016 г. По домовете им са интервюирани 1000 пълнолетни български граждани в 125 гнезда в 88 населени места. Методиката на регистрация е пряко полустандартизирано face-to-face интервю. Проучването е възложено, реализирано и финансирано от "Екзакта Рисърч Груп".
Изборът на президент ще се реши на балотаж, като сигурните участници в него са Цецка Цачева и Румен Радев. Това показва национално представително проучване на "Екзакта Рисърч Груп", проведено между 28 октомври и 2 ноември.Преди първия тур Цецка Цачева има известно предимство, като към 2 ноември получава 27.9% от вота на хората, които са сигурни, че ще гласуват на първия тур. Разликата между нея и ген. Румен Радев е малко над 5%, като за кандидата за БСП са заявили, че ще гласуват 22.4% от твърдо решилите.Красимир Каракачанов ("Обединени патриоти") е трети с 11.5%, като "Екзакта Рисърч Груп" посочва, че е малко вероятно някой да го измести от тази позиция. Четвъртото, петото и шестото място се заемат от Веселин Марешки (Инициативен комитет), подкрепения от ДПС Пламен Орешарски и Трайчо Трайков (Реформаторски блок).Резултатите на първите двама са много близки и в този смисъл подреждането им в деня на вота би могло да претърпи промени, отбелязват социолозите. Марешки получава 6.9% от вота на твърдо решилите да гласуват, а Орешарски – 6.7%. Според агенцията те имат потенциал да постигнат и по-добър резултат на 6 ноември. Трайчо Трайков получава 5.5% от вота на твърдо решилите да гласуват, Ивайло Калфин (АБВ) – 5%, а Татяна Дончева ("Движение 21" - НДСВ) – 2.5 на сто.В хода на кампанията кандидатът на ГЕРБ е разширила подкрепата си главно в самата партия и е втвърдила електората на управляващите, посочват от "Екзакта Рисърч Груп". Към Красимир Карачанов се е ориентирала част от протестния вот заради острото му говорене по редица актуални теми. Част от хората, които подкрепят Марешки, се самоопределят като привърженици на антисистемния вот, като агенцията отбелязва, че подкрепата за кандидата е нараствала до последните дни на кампанията.Те посочват и че Пламен Орешарски е разширил по-чувствително влиянието си в последната седмица, след като голяма част от електората на ДПС се мобилизира зад него. Лек ръст през последната седмица е отбелязал и кандидатът на реформаторския блок Трайчо Трайков.Според социолозите анонсирането на сигурни участници в балотажа е довело до подценяване на останалите кандидати, което е поставило в неизгодна ситуация от началото до самия край на кампанията кандидати като Ивайло Калфин и Татяна Дончева. "Това, че ГЕРБ посочи Румен Радев за свой основен опонент също изигра роля за фаворизирането му", е един от изводите.От "Екзакта Рисърч Груп" изрично посочват, че няма да правят внушения за балотажа, а прогнозата си за изхода му ще дадат непосредствено преди него."Екзакта Рисърч груп" очаква избирателна активност между 56% и 60% на база данни на ГРАО. На първия тур биха гласували около и малко над 3 800 000 души, като деклариращите намерение да гласуват в края на кампанията са по-малко от онези, които възнамеряваха да упражнят правото си на вот в началото ѝ.Поне 300 хил. българи твърдят, че възнамеряват да отидат до урните главно заради задължителното гласуване.Активността на Националния референдум ще бъде с около 10% по-ниска в сравнение с президентските избори - в рамките на 46-50%. "От началото на кампанията не регистрираме ръст в дела на готовите да вземат участие в референдума българи", посочват социолозите.


title: "Правосъдие за всеки" призова последователите си сами да решат за кого да гласуват

maintext:
Фотограф: Анелия Николова
Гражданска инициатива "Правосъдие за всеки", чиито предложения за съдебна реформа бяха подкрепени снощи в телевизионния дебат от кандидата за президент Румен Радев, призова последователите си сами да преценят за кого да гласуват на балотажа.Нашите последователи и симпатизанти са сред най-активната и мислеща извадка на обществото, те вече знаят всичко казано, и ще си решат как точно да гласуват, се казва в съобщението до медиите, което публикуваме по-долу.Темата за съдебната реформа неочаквано влезе с пълна сила в последните дни на предизборния период, като кандидатите не споменаваха изобщо прокуратурата, с изключение на Татяна Дончева. "Правосъдие за всеки" организира кампания под наслов "Изпит за кандидат-президенти" и обобщи резултатите на пресконференция преди първия тур А по повод думите на кандидат-президента Румен Радев, че той подкрепя идеите им за промени в съдебната система и конкретно в прокуратурата, от "Правосъдие за всеки" казват: "Дела трябват"."Вчера страницата на Инициатива "Правосъдие за всеки" регистрира своите 20 000 симпатизанти. Това е голямо признание и чест, но и голяма отговорност за всички ни! Тези хора носят дълбоко в себе си чувството за справедливост и идеята за обективно и ефективно правосъдие. Те изискват и държат отговорни политиците и магистратите за техните думи и действия.Направихме всичко възможно, за да изясним и доведем до знанието на всички отговорите и визията на кандидатите за президент за съдебната реформа по представения от нас публично въпросник под наслов "Изпит за кандидат-президенти";. Проведохме две дълги и интересни срещи и получихме конкретни отговори от г-н Трайчо Трайков и г-жа Татяна Дончева, както и писмено мнението на г-н Ивайло Калфин.Опитахме се да се срещнем и с водещите след първия тур на изборите кандидати - г-жа Цецка Цачева и г-н Румен Радев, като ги адресирахме за втори път с въпросите ни и покана за среща-дискусия по този най-важен за обществото ни проблем. Не успяхме, за съжаление, да се срещнем, понеже никой от тях не отговори на повторната ни покана.Същевременно вчера, в ТВ-дебат помежду им, а и през последните няколко дни, и двамата превърнаха тази тема в основна в своите кампании и започнаха да поемат публични ангажименти.Ген. Радев дори поименно назова Инициатива "Правосъдие за всеки"; и заяви, че ще се срещне с нас, което до момента не се е случило. Ние приветстваме тази готовност, както и заявената от него подкрепа за нашата подписка и нашите идеи за съдебна реформа и ще му я напомним след изборите!Приветстваме и намерението на г-жа Цачева да продължи съдебната реформа, с което явно се отказва от предишното си заявление, че същата е приключена!Прекрасно отчитаме и факта, че всичко това се прави в момент на ожесточена битка за балотажа на изборите, когато винаги се обещава повече, отколкото после се изпълнява. Затова няма как безрезервно да вярваме на тези думи. Но обещаваме и на двамата, че впоследствие ще си търсим обещаното, като наследство от тези избори!И да кажем и на г-жа Цачева, и на г-н Радев: Съдебна реформа без радикална реформа в модела, структурата и отчетността в прокуратурата и в абсолютните и безконтролни правомощия на главния прокурор е НЕВЪЗМОЖНА! Нека следизборният ни разговор започне оттам, дами и господа!А относно изборите, нашите последователи и симпатизанти са сред най-активната и смислена извадка на обществото, те вече знаят всичко казано, и ще си решат как точно да гласуват!"


title: "Опел" обяви пускането на седем нови модела през следващата година

maintext:
Над Мока Х ще бъде лансиран по-голям кросоувър, кръстен Crossland X
[Опел]
Следващата година "Опел" планира да пусне на пазара седем нови модела в различни категории, съобщиха от компанията. Такава сериозна офанзива концернът не е имал в своята история, започнала в далечната 1899 г.Между 2016 и 2020 г. от "Опел" планират лансирането на 29 нови модела. Сред новостите през 2017 ще са електромобилът "Ампера-е", второто поколение на гамата на "Инсигния" (седан, комби и крос турър), кросоувъри в B и C сегментите, поредното "Виваро" и други.


description: Бюджет 2017-а в някаква степен вече сме го изживели.Иван Нейков, бивш социален министър, пред БНТ

title: Цитат на деня: Бюджет 2017 вече сме го изживели

maintext:
Архив
Фотограф: Николай Дойчинов
"Бюджет 2017-а в някаква степен вече сме го изживели."Това заяви председателят на Балканския институт по труда и социалната политика и бивш социален министър Иван Нейков пред БНТ в коментар на проекта за държавен бюджет за догодина. По думите му оценката за един бюджет минава освен през мненията на икономисти и политици, и през погледа на обикновения човек. "Ако 2016 година беше добра за отделния човек, тогава и 2017-а ще е добра. Няма новост, няма нещо, за което да може да се каже, че това ще е реформата", смята Нейков.Според него в бюджета няма заложени реформи и в него няма нищо по-добро, отколкото в Бюджет 2016, а говоренето за увеличаване на пенсиите определи като послания за бъдещите избори, отколкото някакви реални промени.Бившият финансов министър проф. Христина Вучева посочи, че независимо че България е сред най-бедните европейски страни, тя успява да поддържа един от най-добрите показатели за нисък външен дълг. Проблемът според нея е в липсата на механизми за контрол."Пробойната е една – нашият закон дава много големи възможности на министъра на финансите и на Министерския съвет, т.е. всички ние трябва да разчитаме като общество на морала на министъра на финансите и на министър-председателя", смята тя. Според Вучева е притеснително как се харчи фискалния резерв. "Няма видима процедура и контролът върху бюджетните пари не е достатъчно сериозен, за да не се надхвърлят приетите от парламента лимити", посочи тя.


description: Норвегия, която не е част от Европейския съюз, участва в международните санкции, наложени на Москва заради конфликта в Източна Украйна.

title: Норвегия и Русия подновиха търговските си преговори

maintext: Норвегия и Русия започнаха отново търговските си преговори на високо ниво, които бяха спрени през 2014 г. след анексирането на Крим, съобщи агенция "Ройтерс", цитирайки търговското министерство в Осло.Министърът на индустрията Моника Меланд и министърът за петрола Торд Лиен са се срещнали поотделно с руския министър по природните ресурси Сергей Донской. Това е първата среща на министерско ниво между двете държави за последните две години. Норвегия, която не е част от Европейския съюз, участва в международните санкции, наложени на Москва заради конфликта в Източна Украйна Следващата среща между двете страни ще се проведе в скандинавската държава през пролетта на 2017 г.


description: Обвиненията на прокуратурата са единствено и само във връзка с финансовите параметри по даренията с Турция, заяви пред журналисти здравният министър Петър Москов, след като излезе от софийското следствие.

title: Москов за обвиненията на прокуратурата за ваксините: Не разбирам къде е финансовото ми прегрешение

maintext:
Фотограф: Анелия Николова
Адам Персенски
Днес Софийската градска прокуратура
привлече като обвиняем Петър Москов за две престъпления по служба и за безстопанственост, съобщиха от прокуратурата.
Обвиненията на прокуратурата са единствено и само във връзка с финансовите параметри по даренията с Турция. Има и трето обвинение - срещу зам.-мин. на здравеопазването, което не е свързано с тези дарения. Нито едно от обвинения не е свързано с адекватността и качеството на ваксините.Това заяви пред журналисти здравният министър Петър Москов, след като излезе от софийското следствие. Той изрично уточни, че ако българските БЦЖ ваксини, които България е дарила на Турция, са били продадени, са щели да струват по-малко от 400 хил. лв.Москов беше призован в следствието заради бартер на ваксини между България и Турция през 2015 година, във връзка с който в началото на годината прокуратурата образува досъдебно производство "Ако турските доставчици са се явили на търг в България и бяхме купили дарение от турски ваксини, те са щяха да струват не по-малко от 48 лв. на бройка или над 4 млн. лв. Аз не разбирам къде е финансовото ми прегрешение тук и помолих адвоката ми да ми обясни", заяви Москов.Точно защото не са равни като стойност двете партиди, Москов подчерта, че не става въпрос за бартер, а за дарение.Подробности очаквайте по-късно на www.dnevnik.bg


title: БСП не се ангажира с намаляване на правомощията на главния прокурор

maintext:
Фотограф: Юлия Лазарова
Ден след като подкрепеният от БСП кандидат за президент ген. Румен Радев обеща работа за провеждане на съдебната реформа и диалог с инициативата "Правосъдие за всеки", ако бъде избран за държавен глава, червеният депутат Жельо Бойчев отказа да се ангажира какви ще бъдат действията на социалистическата партия по тези въпроси.На въпрос дали БСП ще работи за намаляване на правомощията на главния прокурор, Бойчев заяви, че не може да коментира сам всички теми, но все пак допусна, че "това, което има прокуратурата като роля, трябва да бъде преразгледано".Според него БСП не е саботирала съдебната реформа, въпреки че депутатите й не подкрепиха поправките в конституцията, а напротив - просто отказала да участва в "този сговор" и сега имала право да предложи нови стъпки за провеждането й. Не стана ясно какви ще бъдат те.


description: Инициативния комитет за реформа в адвокатурата (ИКАР) беше учреден преди близо месец. Това е неформална група по думите на адвокат Борислав Вълчев, за която е важно да остане такава, "за да запазим свободата на дискусията и на взимаме на общи решения".

title: ИКАР за съмишленици

maintext:
Фотограф: Надежда Чипева
Адвокат Борислав Вълчев
Фотограф: ИКАР
Адвокатурата и съдебната система са част от един и същи цирк. Затова двете реформи са неразривно свързани. Адвокатурата трябва да се отвори малко повече към хората и да взима отношение по важни за обществото теми. Адвокатурата не трябва да е мълчаща, трябва да е говореща и то по дневния ред на обществотоТова са част от приоритетите на Инициативния комитет за реформа в адвокатурата (ИКАР) , който беше учреден преди близо месец. Това е неформална група по думите на адвокат Борислав Вълчев, за която е важно да остане такава, "за да запазим свободата на дискусията и на взимаме на общи решения".Първата реакция на ИКАР беше писмо до Висшия адвокатски съвет във връзка с адвокат Момчил Мондешки, който е третият участник в записите "Яневагейт". Те поискаха от институцията да вземе отношение по поведението на адвоката. Официален отговор на писмото си те не са получили. В началото на ноември те се обърнаха с второ писмо до съвета и до колегията в Стара Загора. Пред "Дневник" в петък от колегията обявиха, че е започнала проверка.За Борислав Вълчев и Александър Пелев случаят "Мондешки" е показателен за необходимостта от реформа в адвокатурата. "Това ли трябва да са хората, които става адвокати? Има и други примери - уволнените съдебната система намират пристан също в адвокатурата. Хора, изхвърлени от Висшия съдебен съвет (ВСС) - например Петьо Еврото, Николай Кокинов, стават адвокати и ние ги приемаме, в името на 20 лв. членски внос, В София се провежда формално събеседване, но по малките населени места", казва Пелев.Достъпът до професията е много важен. Но адвокатурата е пълна с хора, които са некомпетентни. Срещаме ги в съда. Оттам вече се завърта цялостното усещане на обществото какви са адвокатите", казва защитниците.Идеята на ИКАР е да е национален проект, който да стигне и до по-малките населени места. Без това да означава, че ще се търси масовост. "Търсим коелги от цялата страна. Оказва, се че практически и реален проблем колегите да се включат. Защото се притесняват", казва адвокатите. Вече са получили обвинения, че се опитват да правят политика в адвокатурата. Търсим колеги, които да са със сходни идеи и в самата професия, за това което трябва да се направи в адвокатурата и в съдебната система", обяснява Пелев.Нашата цел е реформа в адвокатурата. Настрани сме и от всякакви бизнес кръгове. Нямаме финансиране. правим го засега на гол ентусиазъм, защото има нужда от такива промени", казва адвокат Вълчев.Двамата казват, че идеята проектът да е национален може да се окаже трудна задача, защото в по-малките колегии из страната, хората се притесняват - да не бъдат определени като отцепници.Да разговаряме и да търсим съмишленици. Защото повече хора трябва да бъдат убедени защо е нужна такава реформа. По нататък ще правим конкретни мероприятия, с които да обясним и популяризираме нашата инициатива", казва Вълчев.Със сигурност на предстоящите избори за ръководни органи на Висшия адвокатски съвет те ще се опитат да имат своя програма и платформа. "В тези органи трябва да бъдат избирани хора с визия, които знаят защо са там,а не просто да живуркат и да бъдат пасивни. Вероянто Икар ще излезе със своя програма и платформа", казва адвокат Вълчев."Трябва да поставим проблемите. За да тръгнем да ги решаваме, трябва да ги набележим. Искаме да накараме колегите да осъзнавят, че не може да са се затворили в своите коелгии и светът около тях да няма значение. И там да са изградили някакво лично щастие. Да обърнем погледа от отделния апартамент към цялата сграда", казва Пелев.От година там дискутираме проблемите на адвокатурата и съдебната система. Ние вътре не може да се наречем общност, защото не сме съмишленици. За там важи поговорката - двама адвокати, пет мнения. Когато се опитваме като група и общност да вземем някакво решение, да я инициираме нещо, да се обърнме към Висши адвокатски съвет, ние се изправяме пред един практически проблем, че предлагаме инициативата, но сред тези 1000 души ще се намери някой или някои, които ще кажат, айде да не го правим по този начин. Защо въобще го правим? Да помислим за нещо друго? И така не се стига до практическата реализация.",казва Вълчев.Пелев казва, че идеята не е било да са поредните адвокати за промяна. Пълната безотчетност е един от основните проблеми на Висшия адвокатски съвет, който двамата адвокати посочват."Витае някаква тайнственост Например на сайта на адвокатския съвет за бюджета на адвокатурата - т.е. на въпросите как са изхарчени нащите пари - има пера, за които те не желаят да ни отговарят. А на всичко на отгоре по закон не са и длъжни да ни отговорят как са похарчени. Грубо казано при 13 500 адвокати и младши адвокати вписани в регистрите, ние дължим по 10 лв отчисление в касата на Висшия адвокатски съвет- поне 120 хил. лв. влиазт в касата на съвета всеки месец. Отделно има приходи от встъпителни вноски, има собствени средства. Една сериозна сума се формира, голяма част от която изчезва под формата на административни разходи, командировъчни, увеселения, семинари.При условие, че адвокатурата ползва собствени бази, те се изнесоха за един уикенд. Наскоро имаше подобно веселение в Стара Загора, което събра около 100 човека. Ходиха да сядат дръвчета. Работата, която свършиха, е декларация от три изречения", разказва Пелев.По думите на адвокатите протоколите от заседанията на съвета, на които се взимат решения, не могат да бъдат открити. А какви теми ще се обсъждат, също много често е скрито в точката "Други становища и въпроси".казва Пелев. И пита: защо не са създадени потребителски имена и пароли, за да можем поне ние адвокатите да виждаме тези решения. "Не сме броили колко писма и запитвания, сме завели официално в деловодството на съвет като група адвокати. Внесено е нещо в деловодството, получен е входящ номер, никакъв отговор"."Темата с прозрачността е много болна тема. Защото Вад съвет дава становища по законопроекти, по тълкувателни дела. Този ВАдвС няма едно такова предложение до КС. Те до момент не са приели правила за работа на т.нар съвет по правни въпроси.Една от целите, които ИКАР си постави при учредяването е законът за адвокатурата, внесен преди повече от година и приет на първо четене от правната комисия в парламента едва през септември. Адвокатите са възмутени от погазването на правилата - защото има срок, в който един проект трябва да бъде гласуван, след като е внесен."От Икар си поставяме за мисия да разясним на хората каква е същността на адвокатската професия - по какъв начин, как се случва - едва след това разяснение може да искаме одобренито на обществото за такъв законопроект. Идеята на този проект е добра, но начинът, по който адвокатският съвет го представи пред обществото и го защити впоследствие е достоен само за съжаление, Скара ни с всички други подобни професии. Хората останаха с впечатлението, че ние сме монополисти, печалбари, искане да заграбим целия пазар. Което не е така, но така излезе", казва Вълчев.От ИКАР ще изчакат Народното събрание да си свърши и да гласува проектът по същество на първо четене и след това да работят за това текстът да се прецизира."Необходимата реформа в адвокатурата не може да приключи самос този закон. Адвокатурата е по твърд остарял съветски образец. Структурата е изостанала от развитието на съвременната техника. Има много неща, по които да се работи", казват още адвокатите.Видео от изказване на доц. Кристиан Таков при учредяването на ИКАР


description: Задвижещващата сила на повествованиято в "Пеещите обувки" ("Сребърен Георгий" от московския фестивал) е съмнението на героя-Еди, че службите на Държавна сигурност (ДС) са я накарали да се ожени за него. Филмът обаче не е биографичен, а образът на певицата в него е събирателен, казва режисьорът.

title: Радослав Спасов, режисьор: Героинята в "Пеещите обувки" не е Леа Иванова, а събирателен образ

maintext:
Радослав Спасов и продуцентът на филма Гергана Станкова
Фотограф: Юлия Лазарова
Радослав Спасов е режисьор на филмите "Сирна неделя" и "Откраднати очи", а като оператор стои зад някои от най-големите заглавия в българското кино като "Авантаж", "Лачените обувки на незнайния войн" и "Време разделно". Най-новият му филм - "Пеещите обувки", вдъхновен от съдбата на гранддамата на българския джаз Леа Иванова, получи приза "Сребърен Георгий" на московския фестивал и ще има своята премиера на "Киномания" на 25 ноември в Зала 1 на НДК.Три актриси - Рая Пеева, Дона Бангьозова и Ернестина Шинова, играят образа на певицата Лиа в различните й възрасти, участват още Стефан Вълдобрев, Стоян Алексиев, Александър Алексиев, Стефан А. Щерев, Кръстю Лафазанов. Правен повече от 5 години, филмът среща много предизвикателства, като едно от сериозните е лицензирането на репертоара на Леа Иванова, изпълнявала всички големи вокални джаз партии.Радослав Спасов е оператор на документалния филм за певицата "Страсти по Леа", правен от Николай Йотов по спомените и домашните клипове на съпруга й Еди Казасян. Задвижещващата сила на повествованиято в "Пеещите обувки" е съмнението на героя-Еди, че службите на Държавна сигурност (ДС) са я накарали да се ожени за него. Филмът обаче не е биографичен, а образът на певицата в него е събирателен, казва режисьорът.- Филмът е по мотиви от живота на Леа Иванова. Не е биографичен, въпреки че от началото тръгнахме с намерението да направим филм само за нея. Тя е интересна, ярка личност с много сложна съдба. Но животът й е богат и разнообразен, а всичко трябва да се разработи много точно. Понеже приехме структурата на филма - разказ през очите на Еди Казасян - се замислихме дали това няма да я ощети.Така че се отказахме от биографичния филм, за да създадем един по-обобщен, събирателен образ на твореца в мрачния климат на Студената война. По този начин имахме и възможност да избираме пикови моменти от техния живот, които са в посока на основната идея. Филмът не е точно за Леа, както се говори, част от сюжета е плод на нашето въображение като автори.- Познавах се много бегло с нея - докоснах се до нейния магнетизъм като съвсем начинаещ в киното. Стояхме в унгарския ресторант и гледахме кой влиза и кой излиза отсреща (от НАТФИЗ, тогава ВИТИЗ - бел. ред.) Търсехме актьори. Там завързахме разговор покрай номерата на моето кученце, които много я забавляваха - можеше да стои на задните си лапи със забрадка, дори да "пуши" цигара - и тя много го хареса. Беше със своето куче и знаете колко общи теми имат хората около своите любимци. Това беше - иначе за мен тя бе легенда.След това, през 1998-1999 г., съдбата ни събра с Еди Казасян и Ники Йотов, работихме по документален филм за нея. Най-приятното в тези срещи беше, че потъвахме изцяло в друга атмосфера. Цели три дни гледахме всичките любителски филмчета, заснети от Еди, а той допълваше видяното с емоционални спомени.По-късно, докато снимах филм в САЩ, потърсих среща с голямата й любов Леон Алфаса, човек с излъчване, одухотворен – беше вече на 85 години. Диригент, написал е 25 книги за джаза. Снимах го заедно с Давид Ешкенази, също от нашумелия в онези времена оркестър "Оптимистите". Там научих за романтичната история, от която има откъслечни мигове във филма.- Леа е вкарана в лагера в Ножарево в началото на 1948 г. Това е женски трудово-възпитателен лагер, в който са събирани всякакви хора. Началото на Студената война е и много музиканти, не само Сашо Сладура, но и създателя на първия джаз бенд Асен Овчаров, са пратени в лагери.Не знам колко точно остава Леа там, може би първоначално около 6 месеца. В края на годината е освободена, после е вкарана пак. И на 1 март 1950 г. я вербуват от Държавна сигурност.Според спомените на едно 16-17 годишно момиче било по това време в лагера всяка вечер преди лягане там Леа е пяла. Там пише също, че в дадени моменти е била извеждана и изпращана някъде в София, после се е връщала. Не знаем как е било, онова, което е във филма е по спомени на съвременници, а не информация директно от документите. Аз не съм и стигал до такива подробности в досието й, защото тези неща не ме интересуваха. Повече ме интересуваха взаимоотношенията между нея и Еди Казасян.Те се срещат през 1956 г. и през 1957 г., преди да се оженят, досието й бива прибрано в архива. Оттук нататък какво е станало не знам и не съм се интересувал. Не исках да задълбавам, защото това можеше да ми повлияе върху представата ми за моята героиня - Лия. Затова казвам, че филмът не е документален, а художествен. Търсил съм движещата позитивна сила, която прави възможно човек да отстоява мисията си да твори, въпреки враждебната политическа обстановка. Пред такива дилеми са били мнозина творци.- За мен талантът е талант, когато се реализира - когато достигне това, което правиш за другите. За някои неща, които ощетяват теб, можеш да правиш компромиси. Но като гражданска позиция на творец, който се опитва да осмисля живота, да събужда човещината, да прави средата по-добра, не приемам компромис.Мисля, че за самата Леа, както и за нашата героиня, България винаги е стояла на първо място. Страх я е било например да не я обявят за невъзвращенка. При участията си в чужбина тя е била следена и под натиск през цялото време, което означава, че се е противопоставяла по някакъв начин.Последните й срещи с ДС през 50-те години, са съвсем малко. В нашата интерпретация тя е искала да бъде начисто със себе си, когато встъпва в брак с Еди. Това е човек, който е търсил начин и е успял да се измъкне и да се противопостави. Колкото и сложно да е било за красива, талантлива и магнетична жена с характер.


description: В Русе Радев е първи, но с минимална преднина пред Каракачанов - дели ги едва 1%.

title: В Русе Радев е с минимална преднина пред Каракачанов

maintext:
Фотограф: Надежда Чипева
Русе кандидатът за президент, подкрепен от БСП, Румен Радев е първи, но с минимална преднина пред Красимир Каракачанов - кандидатурата на "Обединени патриоти".
Това сочат данните на Районната избирателна комисия, обновени в 13.30 ч. при обработени
89.91%
Цецка Цачева от ГЕРБ в този район на страната остава на трето място с 20.65%, или 21 317 гласа.
от секционните протоколи.За Радев своя вот са дали 23 075 от жителите – 22.35%, или с едва 1% повече от Каракачанов, който родом е от Русе. Номинацията на Патриотите е събрала 21 774 гласа (21.09%).


description: Оставката на премиера Бойко Борисов и кабинета му ще бъде разгледана от Народното събрание в сряда след 14 часа

title: Парламентът ще гледа оставката на Борисов в сряда

maintext:
Бойко Борисов и Цецка Цачева в нощта на първата изборна загуба на ГЕРБ.
Фотограф: Георги Кожухаров
По-рано днес премиерът внесе в Народното събрание Оставката на премиера Бойко Борисов и кабинета му ще бъде разгледана от Народното събрание в сряда, съобщиха от ГЕРБ, след проведената среща на председателите на парламентарните групи. Парламентът в сряда ще заседава след 14 часа, за да може през сутрешните часове във вторник, за когато има насрочено извънредно заседание и във сряда са може да се гледа Бюджет 2017 във всички комисии. След като през миналата седмица от ГЕРБ плашеха да изтеглят бюджета, ако Цецка Цачева не стане президент и Борисов подаде оставка, но днес размислиха. По-рано днес премиерът внесе в Народното събрание оставката на ръководения от него кабинет , съобщи правителствената информационна служба.
В писмото си до народните представители премиерът заявява, че Министерският съвет ще продължи да изпълнява функциите си до избирането на ново правителство и ще осигури приемственост в управлението на страната.
Вчера, непосредствено след
, Бойко Борисов
и обяви, че още
в първия работен ден на парламента ще депозира оставката на кабинета си.


description: Управляваните не оправдаха доверието на управляващите.Живко Георгиев, социолог, пред БНТ

title: Цитат на деня: Управляваните не оправдаха доверието на управляващите


title: ЧУЙ историите на хората, които никой не слуша (видео)

maintext:
1/2 видеа в галерията
ЧУЙ, защото слушането означава разбиране и спазване на човешките права. Това е посланието на проекта HEAR: Hearing Entails Awareness and Rights на Фондацията за достъп до права - ФАР, част от Европейската програма за интеграция и миграция.
В рамките на проекта, главният адвокат на ФАР Валерия Иларева е провела 30 интервюта със задържани имигранти в България и е документирала практиките тук. Повечето случаи показват потъпкване на правото на хората да бъдат изслушани, преди да бъдат задържани, или пък да разбират какво им се говори и какви документи подписват, защото не им се осигурява превод.
Поредица анимации, продукция на tanuki films, ще покажат откъси от историите на хората, а специализираният сайт на проекта съдържа целите интервюта с тях. Мултидисциплинарен експертен екип от юристи, психолог и социолог е изготвил и анализ на картината в България по отношение на спазване правата на имигрантите, както и "Наръчник за правото на изслушване на задържаните имигранти", също достъпни на сайта.
Автор: Фондация за достъп до права (ФАР)


title: Стоичков: Ако бях в Разград, мачът нямаше да започне

maintext:
Стоичков смята, че "Лудогорец" избива комплекси
[LAP.bg]
Христо Стоичков показа недоволството си от отношението на "Лудогорец" към ЦСКА в мача между двата състава. Единият от собствениците на червените се подразнил от липсата на емблема на отбора върху таблото на "Лудогорец арена".Докато все още да се очаква провеждането на търг за емблемата с трите звезди на фалиралото дружество ПФК ЦСКА АД, червените ползват именно нея. Въпреки това в Разград на таблото се появи червено кръгче и надпис "ЦСКА София" в него.Според Стоичков "Лудогорец" избива комплекси."Ако бях на стадиона и виждах, че на таблото се гаврят с емблемата ни, нямаше да позволя на отбора да излезе на терена дори с риск за служебна загуба. Никой няма право да се подиграва с противника, камо ли със символите му. Дори да има формалното право", каза Стоичков, цитиран от "Труд".Той се изказа критично за оперативните директори в ЦСКА, които не са реагирали. "Не видяха ли таблото? Това е лошото, защо не прочетох и никаква тяхна реакция в медиите."По думите му поведението на "Лудогорец" е скандално. "Играят в Шампионската лига и пак избиват някакви комплекси явно. Така не се става голям, явно не са го разбрали.""Лудогорец" спечели с 2:1 , като това беше втората поредна загуба за ЦСКА. След мача повечето играчи на шампиона избягваха да споменават името на съперника в изказванията си.


title: Прокурор ще отговаря пред съда, че се е опитал чрез свидетел да набеди прокурор Светлозар Костов

maintext:
Фотограф: Надежда Чипева
Антикорупционното звено към прокуратурата внесе обвинителен акт срещу Димитър Захариев - обвинител от Плевен. Той ще отговаря пред съда за това, че в периода април-май 2015 г. е принуждавал Георги Цветанов да набеди Светлозар Костов от Специализираната прокуратура в извършване на престъпление, както и да лъжесвидетелства по делото "Октопод".Георги Цветанов е един от основните свидетели по делото, което се разглежда от Специализирания наказателен съд. Наблюдаващ прокурор по него към периода на деянията бе прокурор Светлозар Костов.Според обвинението Захариев е искал свидетелят Цветанов да подаде писмен сигнал срещу Костов за това, че му е оказвал натиск какви показания да дава по делото "Октопод". Принудата е извършена чрез заплахи - че срещу свидетеля ще бъдат образувани наказателни дела и ще му бъдат повдигнати обвинения. По време на срещите между Захариев и Цветанов е бил използван преносим заглушител, който блокира сигнала от мобилните оператори.Целта на прокурор Захариев е била кариерно развитие - да заеме поста на прокурор Костов, който към него момент бе ръководител на Специализираната прокуратура, или този на Иво Радев - ръководител на Окръжната прокуратура в Плевен. Радев в момента е отстранен от длъжност, след като е привлечен като обвиняем.Отделно от това, с депозирането на лъжливи показания по делото "Октопод" се е целяло и Алексей Петров да бъде оправдан, съобщава прокуратурата. В тази връзка било установено, че прокурор Захариев е имал контакти с бившата барета от ДАНС Алексей Петров.Свидетелят Георги Цветанов не се е поддал на психическия натиск и не е изпълнил исканията на прокурор Захариев, отбелязва държавното обвинение и припомня, че той загина при катастрофа на 12 ноември 2015 г.С обвинителния акт са повдигнати още две обвинения на Димитър Захариев – за това, че не е взел необходимите мерки за сигурност, като е държал два пистолета и боеприпаси в багажника на колата си, както и за това, че е държал радиосредство, когато това е забранено от закона.


description: На етаж 2 в Националния дворец на културата лаборанти, енергетици, програмисти, журналисти, графични дизайнери и представители на още 10 професии очакват децата, за да им покажат интересни неща. Видяното някой ден може да им помогне изберат своята професия.

title: Какво ще работят децата

maintext:
Деца на щанда за машинно инженерство по време на Детския базар на професиите
Фотограф: Веселин Николов
На щанда за програмисти
Фотограф: Веселин Николов
Компютърните игри, ползването на таблети и всякакви нови технологии могат да бъдат от голямо значение за кариерното развитие децата. Рисуването и сериозното учене на математика също. Това казват професионалисти от различни области, които запознават най-малките представители на обществото със своите професии. Детския базар на професиите бе открит вчера в Националния дворец на културата, като ще продължи и днес от 10 до 16 часа.На етаж 2 в НДК лаборанти, енергетици, програмисти, журналисти, графични дизайнери и представители на още 10 професии очакват децата, за да им покажат интересни страни от своите професии. Видяното някой ден може да им помогне изберат своята професия.На щанда за лаборанти децата ще могат да видят ефектите от смесването на киселини и основни, промяната на цветовете на различните течности. Целта е тези експерименти да им направят впечатление и някой ден, когато започнат да учат химия, да го правят с по-голям интерес."Ако детето обича да рисува, колекционира различни предмети, интересува се от различни неща, това може да бъде индикация, че в него се крие бъдещ графичен дизайнер. За да се развие в тази професионална насока, то трябва да бъде насърчавано да рисува, но на компютър", обяснява Ива Николова, която е графичен дизайнер повече от 10 години.С работата на компютър от ранна детска възраст е свързана и друга професия, особено търсена в днешно време - тази на програмист. Децата трябва да играят игри, но и да им се казва, че те са кодове, които някой е написал, казват представителите на "САП". Освен да се забавляват обаче бъдещите програмисти трябва да имат и друго основно занимание. То се нарича математика."За да станат инженери, основно децата трябва да учат много математика. Не да изчуват, а наистина да учат", казва Вилиян Янакиев, който е газов инженер.Интересът му към тръбопроводите и газовите инсталации се появява от малък. "Тогава нямаше компютри и четях много книги по темата", казва 25-годишният инженер. Той показва на малките основите на газовите инсталации със сламки, умалени тръбопроводи и един голям макет на ранна машина за извличане на газ, около която постоянно има деца.Трудно е да се обясни на деца какво е журналистиката, защо е важна и как се става журналист, обяснява Доника Ризова. На щандът на журналистите малките могат да видят и усетят какво е да работиш в радио или телевизия. Те могат да четат различни нови пред камера, а след това да изгледат записа. Ризова и колегите й ще ги похвалят и ще им дадат насоки.През целия ден специалистите водят различни лекции за своите области, в две обособени зали - "Вдъхновение" и "Мечта", в двата края на етажа. Пълната програма за всички събития на страницата на Детския базар във "Фейсбук"


description: Отвън "Форд Фиеста" запазва доста от чертите на сегашната генерация, но в салона промяната е пълна.

title: В седмото поколение на "Форд Фиеста" се появи и кросоувър

maintext:
1
2
3
4 Ford Fiesta Active crossover
[Форд] 1
2
3
4 [Форд] 1
2
3
4 [Форд] 1
2
3
4 [Форд]
Ford Fiesta ST-Line
[Форд]
Интериорът на луксозното изпълнение Vignale
[Форд]
"Форд" представи седмото поколение на модела си "Фиеста", който повече от 40 години е сред най-продаваните компактни коли в света. Автомобилът беше показан на специална церемония в Кьолн, Германия.Гостите видяха четири версии на "Фиеста" - най-високото ниво на оборудване (Titanium), луксозна версия (Vignale), спортно изпълнение (ST-Line) и кросоувър модификация (Fiesta Active crossover).Отвън колата запазва доста от чертите на сегашната генерация, но в салона промяната е пълна. Вниманието веднага грабва осеминчовият "плаващ" екран на мултимедията. "Фиеста" ще е и първият модел на "Форд", който може да се поръча с озвучаване от Bang & Olufsen.Седмата генерация на компактния модел се отличава с повече възможности за персонализация. За момента няма никакви технически подробности за "Форд Фиеста" 2017.


title: Прокуратурата вече смята, че Бисеров е виновен само за неплатени данъци от 19 хил. лв.

maintext:
Фотограф: Юлия Лазарова
Върховният касационен съд (ВКС) ще се произнесе по делото срещу бившия зам.-председател на ДПС и парламента Христо Бисеров в законоустановения срок. Това се разбра на съдебното заседание по делото днес. Според закона срокът е един месец, само че той е инструктивен, а не задължителен.Бисеров вече беше оправдан на две инстанции по три обвинения - за неплатени данъци в размер 19 хил. лв., за недеклариране на сделки на валутни ценности и че не е декларирал пред Сметната палата 700 хил. лв. по банкови сметки в Швейцария. Протестът на прокуратурата пред ВКС е само срещу оправдаването му за неплатените данъци от 19 хил. лв. Като държавното обвинение не е обжалвало оправдателната присъда по другите две обвинения.Жалба до ВКС е била подадена и от гражданския ищец, който в случая е финансовият министър като представител на държавата. Пред съда днес представителят на прокуратурата заяви, че поддържа протеста. Същото каза и този на финансовото министерство. Прокуратурата поиска делото да бъде върнато на Апелативния съд, защото той е допуснал редица нарушения.Разследването срещу Бисеров започна в края на 2013 г. и според тогавашните съобщения на прокуратурата с обвинения към него и доведения му син Ивайло Главинков за данъчни престъпления и пране на пари. След близо две години Бисеров беше изправен пред съда с три обвинения, без пране на пари.В края на миналата година, поради изтичане на двугодишния срок от повдигане на обвинението за пране на пари, Бисеров и Главинков поискаха от съда да разпореди на прокуратурата или да внесе обвинителния акт в съда, или да прекрати разследването. През февруари стана известно, че прокуратурата е прекратила разследването. Новината за това не беше изнесена обаче от държавното обвинение, а от Софийския градски съд (СГС).Останаха само обвиненията срещу Бисеров за неплатените данъци, недекларираните сделки с валутни ценности и недекларираните пред Сметната палата суми от банковите сметки в Швейцария.От мотивите на първоинстанционния съд към оправдателната присъда се разбра, че прокуратурата е допуснала повтарящи се грешки в обвинението и дори се е позовала на закон, според който едно от посочените деяния не е престъпление.Защитата на Бисеров заяви пред съда, че има тълкувателно решение на ВКС според което данъчните престъпления се доказват с методите от Наказателно-процесуалния кодекс, а не Данъчно-осигурителния.


title: Водещите състезатели за президент Цачева и Радев не показаха идеи за съдебна реформа, Дончева с готов проект

maintext:
Трайчо Трайков отговори положително на всички въпроси и добави, че би трябвало да се обмисли възможност за импийчмънт на главния прокурор, ако не изпълнява функциите си
[Правосъдие за всеки]
И още една оценка на Татяна Дончева за сегашните проблеми в съдебната система: "Всичко е свързано и трябва да се лекува като рак с химиотерапия."
[Правосъдие за всеки]
Водещите според социолозите кандидати за президент - Цецка Цачева, Румен Радев и Красимир Каракачанов, не представиха идеите си за реформа на съдебната власт и прокуратурата в кампанията на гражданската инициатива "Правосъдие за всеки". Отсъствието им е в дисонанс със социологическите проучвания, в които гражданите вече поставят като първи проблем отсъствието на правосъдие, и на 3-то и 5-то място магистралите и строителството.Кампанията на "Правосъдие за всеки" под наслов "Изпит за кандидат-президенти" даде възможност на кандидатите, издигнати от парламентарни партии, да изкажат конкретната си визия в отговор на зададени въпроси, които им бяха изпратени заедно с покани за среща и дискусия . Цачева и Каракачанов изцяло игнорираха въпросите, а от щаба на Радев първо приели поканата без ангажимент за писмено попълване на въпросника, но впоследствие предложили срещата и дискусията да се проведат в техния щаб."Правосъдие за всеки" е гражданска организация и не може да ходи в политическите щабове на кандидатите, затова е избрала за срещите неутралната територия на сградата на гражданските организации на ул. "Христо Белчев" 3, обясниха от инициативата на пресконференция в четвъртък, на която обобщиха резултатите от кампанията "Изпит на кандидат-президенти".Отзовали са се двама представители на парламентарни партии -, като Калфин не могъл да участва на живо в дискусия заради претоварената си програма. Отзовала се е и, която е поканена като единствен кандидат в чиято предизборна кампания съдебната реформа е водеща тема.Отговорил е писмено на въпросите и един независим кандидат -, който без покана се е запознал с анкетата от сайта на "Правосъдие за всеки" и е отговорил положително на всички въпроси.И четиримата признават, че във всички досегашни изменения на Конституцията прокуратурата е избягвана като обект за промени.Само Трайчо Трайков отговаря еднозначно с "да" на въпроса дали да бъде премахнато методическото ръководство на главния прокурор над всички прокурори.За Татяна Дончева, която участва в дискусията заедно с кандидата за вицепрезидент Минчо Спасов, също юрист, въпросът не търпи еднозначен отговор: ако методическото ръководство е само за това как да се прилага законът, то е добро, но ако се използва за нареждане как да се решат конкретни преписки и дела, то е вредно и дори незаконно.- да.- въпросът подлежи на дебат, който трябва да се проведе с всички политиески сили.- не. Защото Дончева има развита цялостна концепция за промяна на статута, контрола и отчетността на главния прокурор. Според нея главният прокурор трябва да се назначава от президента, да е отговорен пред него и президентът да може да го освобождава, ако не изпълнява функциите си.да, мандатите са прекалено дълги и трябва да се намалят.- въпросът подлежи на дебат.Всички подкрепят намаляването на парламентарната квота на ВСС.На пресконференцията председателят на гражданската инициатива "Правосъдие за всеки" Велислав Величков припомни, че и по време на срещите им с парламентарните партии през миналата година всички са подкрепяли намаляването на квотата на Народното събрание. В промените на Конституцията обаче въпросът беше игнориран.Трайков и Дончева са убедени, че проверките и разследванията за извършени престъпления по тези случаи са необходими.Ивайло Калфин смята, че за КТБ и "Яневагейт" , ако компетентните органи не си вършат работата, може да им бъде напомнено от президента да изпълняват функциите си.Но що се отнася до НЕК и АЕЦ Белене, според кандидата на АБВ трябва да се разследва кой спря строежа на АЕЦ-Белене, а не кой го разреши, защото, ако централата е била построена, е щяло да има приходи, а не разходи, за които сега да се търси отговорност.В системата – от най-ниското до най-високото ниво, в съдилищата и прокуратурите, има представители на мафията и мутрите - без мащабна конституционна реформа на прокуратурата не е възможна промянаказа Дончева на срещата-дискусия в сряда с "Правосъдие за всеки", на която присъства и кандидатът за вицепрезидент Минчо Спасов.Дончева очерта проблемите на съдебната власт и посочи, че готви цялостен проект за конституционни промени за съдебната власт и в частност за прокуратурата."От 2002- 2003 г. насам ДПС, а преди това кръгове около СДС, на практика са сложили съдебната система под контрол. В системата се е създала стройна мрежа, която не е съдебна власт, а съдебен бизнес. А в системата има и талантливи, честни магистрати, които са осъдени да стоят в периферията, заради стройната мрежа на съдебния бизнес", така обрисува Дончева състоянието на системата.В отговор на въпроси Дончева говори и за деструктивната роля на сегашните медийни монополи и за това, че сега изпълнителната власт неглижира и измества съдебната.посочи какво би направил: Той би посъветвал президента да даде ултиматум с месечен срок на главния прокурор да образува производства по темите, за които стана дума - КТБ, "Яневагейт", НЕК, и ако не го направи – да отмени указа за назначаване на главния прокурор. "Всеки орган може да отменя собствените си актове", заяви Спасов.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от вечерната емисия:
Представиха проекта за скафандър за първопроходците на Марс.
Учените са сигурни, че Плутон крие мегаокеан под ледовете.


description: В същото време обаче родителите на детето защитиха действията й.

title: Видео как треньор упражнява насилие над гимнастичка предизвика възмущение в интернет

maintext:
zonaburgas.bg.
Родителите на детето обаче оправдават методите на треньорката. "Тя не го пребива. Никой освен нас няма право да търси отговорност, ако има някакъв проблем. Аз не виждам такъв. От осем години сме с тази треньорка. Детето ни обича Симеонова повече от семейството си", заяви бащата на състезателката Альоша Брезелиев пред "БургасИНФО".
"Като председател на БФХГ, бивш треньор и бивш състезател нееднократно съм заявявала своята позиция за това каква трябва да е методиката на работа със състезателките. Треньорите са подложени на всекидневен тежък труд, така, както и техните състезателки, но това не е причина да бъдат загърбени педагогическите умения и да се
даде воля на емоциите и страстите. Треньорът трябва да бъде и добър психолог, и добър педагог, освен добър треньор", се казва в изявлението на Раева.
По думите ѝ "Eлена Симеонова е треньор, отдаден изключително на любимия си спорт", но е "допуснала сериозна грешка в работата си".
"Имах възможност да разговарям с нея, с майката и състезателката. Родителите на състезателката са присъствали на въпросната тренировка и пред медиите днес са защитили треньорката. Майката, с която успях да разговарям, спокойно ми обясни, че дъщеря ѝ обича безкрайно треньорката си и не може да живее без тренировките. Състезателката ми каза усмихната, че много обича треньорката си", допълва Раева.
Треньорка по художествена гимнастика от Бургас стана обект на масово възмущение в социалните мрежи, след като се видя как проявява физическа грубост и обижда млада състезателка. В същото време обаче родителите на детето защитиха действията ѝ.Ситуацията се разиграва по време на тренировка, а видеото беше публикувано във "Фейсбук" от профила на местната журналистка Мария Салабашева.Недоволна от изпълнението на съчетание, треньорката Елена Симеонова от клуб "Олимпия" вдига едно от момичетата за ушите и с думите "какво прави, ма" и "тъпа ли си, ма" я кара да повтори отново упражнението.Ситуацията се повтаря отново малко по-късно, като този път дърпането на ушите е придружено с обръщението "пикла".След заниманието Симеонова заявява, че "нищо сериозно не се е случило". "Това е нормално. В процеса на работа, когато децата са превъзбудени, това е единствения начин, който сме намерили да ги озаптим по някакъв начин", казва тя пред zonaburgas.bg.Клипът е заснет от местния спортен журналист Петър Михайлов, който е правил репортаж за държавно първенство по художествена гимнастика, което започна в Бургас."Тя не само вербално, но и физически упражняваше насилие и тормоз върху децата. Впоследствие разбрах, че това безпардонно поведение се повтаря и пред родители. Не мога да разбера защо досега няма сигнали, няма жалби", каза Михайлов предПозиция по случая взе и председателят на българската федерация по художествена гимнастика, която присъства на откриването на държавното първенство в Бургас.


description: Георги Начев има 13-годишен професионален опит в областта на икономическата и финансовата сигурност на държавата.

title: Директор от ДАНС поема държавната финансова инспекция

maintext:
Заповедна за назначението на Георги Начев е подписана от министъра на финансите Владислав Горанов днес.
Фотограф: Цветелина Белутова
Един от досегашните директор на специализирана дирекция в Държавната агенция за национална сигурност (ДАНС) Георги Начев е новият ръководител на държавната финансова инспекция от днес, съобщиха от Министерството на финансите. Досегашният директор на агенцията Венцислав Георгиев ще продължи работата си в АДФИ на ръководна позиция.Георги Начев има 13-годишен професионален опит в областта на икономическата и финансовата сигурност на държавата, се казва в официалното съобщение за назначението. Той е бакалавър по "Стопански и финансов контрол" и магистър по "Публични финанси" от Стопанската академия "Д. А. Ценов" - Свищов. Завършил е и право в Югозападния университет "Неофит Рилски" - Благоевград.През 2003 година Георги Начев постъпва на работа в "Икономическа полиция" в РДВР - Плевен, а от 2006 година е служител в Национална служба "Сигурност" в града. От 2008 година досега работи в Държавната агенция за национална сигурност, като тръгва от експерт, минава през началник на сектор, за да стигне до директор на специализирана дирекция в ДАНС.


title: "Лудогорец" продължи курса към върха с победа срещу ЦСКА

maintext:
"Лудогорец" спечели осмата си поредна победа в Първа лига
[LAP.bg]
ЦСКА заигра по-добре, след като остана с десет души
[LAP.bg]
"Лудогорец" продължи добрата си серия с победа с 2:1 срещу ЦСКА.Шампионите поведоха с 2:0 с головете на Вандерсон и Козмин Моци. В 70-ата минута червените останаха с човек по-малко след червения картон на Рафаел Перес. Въпреки това те заиграха добре, възползваха се от отпускането на съперника и в последните секунди успяха да намалят чрез Густаво Кулма.След първия дял от сезона и осмата си поредна победа "Лудогорец" има 31 точки, с колкото е водачът "Левски". Разградчани имат мач по-малко. ЦСКА е пети с 21 точки.Четири дни след мача си с "Арсенал" в Шампионската лига "Лудогорец" започна с основния си състав, като в игра се завърна вратарят Владислав Стоянов.През първата част шампионите бяха по-дейни. Те поведоха в 22-ата минута, когато след грешка на съперника в средата на терена Вандерсон пое и напредна. Бразилецът стреля силно от границата на наказателното поле и прати топката в левия ъгъл на вратата на Георги Китанов.В 33-ата разградчани отново стигнаха до гол чрез Клаудиу Кешеру, но той не беше зачетен заради засада. Секунди след това румънският нападател получи непокрит в наказателното поле и стреля. Той обаче улучи гредата.До почивката ЦСКА стигна до две възможности пред вратата на Стоянов след фаул и ъглов удар, но не се възползва.На почивката треньорът на червените Едуард Йорданеску направи промяна, като в игра се появи Кирил Десподов вместо Арсенио Нунеш. Крилото се включи активно, но няколко пъти не действа съсредоточено.В 62-ата минута след центриране от ъглов удар Моци насочи топката във вратата, а Китанов не игра добре и резултатът стана 2:0. Положението на ЦСКА се усложни малко след това, когато Перес получи втори жълт картон и беше отстранен.Въпреки това домакините се отпуснаха, а червените заиграха по-добре. В 79-ата минута Марселиньо беше изведен отлично зад защитата, но не овладя добре. В заключителните минути ЦСКА създаде добри възможности. В 85-ата Десподов проби от ляво и от аутлинията пробва да върне към точката на дузпата. Топката срещна тялото на Лукас Саша и се удари в гредата.Червените вкараха в 90-ата, когато защитата на "Лудогорец: не изчисти добре. Топката попадна в Кулма, който с много хубав удар намали.


description: По-рано днес германската полиция проведе мащабна операция срещу ислямистите в десет западни провинции и столицата Берлин. Претърсени бяха над 200 апартамента и офиси на лидери и привърженици на салафитската група, която според контраразузнаването възхвалява джихада и извършва терористични нападения.

title: Германия забрани салафитска организация, набирала бойци за "Ислямска държава"

maintext: Германският вътрешен министър Томас де Мезиер нареди да бъде забранена дейността в страната на салафитската организация "Истинска религия", разпространяваща преводи на Корана по улиците на градове, съобщиха ДПА и ТАСС, цитирани от БТА.По-рано днес германската полиция проведе мащабна операция срещу ислямистите в десет западни провинции и в столицата Берлин. Претърсени бяха над 200 апартамента и офиси на лидери и привърженици на салафитската група, която според контраразузнаването възхвалява джихада и извършва терористични нападения.По данни на силите за сигурност близо 140 членове на "Истинска религия" са пътували за Сирия и Ирак от Германия, за да станат бойци на групировката "Ислямска държава"."Германия е способна да защити демокрацията. В нашето общество няма място за радикални, готови за насилие ислямисти", посочи Томас де Мезиер на пресконференция в Берлин. Той отбеляза, че салафитската група използва популяризирането на исляма като претекст за разпространяването на "послания на омраза и конспиративни теории". Въпреки това властите уточниха, че организацията не е планирала извършването на атаки, допълва Би Би Си.Смята се, че около 900 души от Германия са се присъединили към редиците на "Ислямска държава" в Ирак и Сирия. Някои от тях са били в контакт с "Истинска религия", преди да заминат.


title: Дел Потро върна Аржентина в играта след петчасова битка с Чилич

maintext:
Аржентинският гигант постигна пълен обрат след почти пет часа игра
Хуан Мартин дел Потро изигра поредния си паметен мач през този сезон, с който върна Аржентина в битката за купа "Дейвис".38-ият в световната схема постигна пълен обрат срещу звездата на Хърватия Марин Чилич и се наложи с 6:7 (4), 2:6, 7:5, 6:4, 6:3 след почти пет часа игра.По този начин резултатът между домакините в Загреб и южноамериканците е равен - 2:2, и ще бъде решен от последния сблъсък на сингъл между Иво Карлович и Фредерико Делбонис.Маратонският сблъсък започна с превес на Чилич, който поведе бързо с 3:0, но в седмия гейм дел Потро върна пробива си изоставане и доведе нещата до тайбрек. В него хърватинът дръпна с 5:0, но съперникът му не се предаде и спаси три сетбола. При четвъртия обаче капитулира и така световният №6 поведе в резултата.Втората част неговата инерция продължи и след 2:2 той спечели четири поредни гейма и се приближи само на сет от крайния успех. Оттам нататък обаче Дел Потро взе нещата в свои ръце и са два решителни пробива в самия край на следващите две части изравни резултата.Решаващата част започна с размяна на пробиви, но в крайна сметка решителният бе направен от аржентинеца за 5:3, който той след това затвърди и така стигна до изстрадания успех.


description: Дясната ръка на Бойко Борисов, човекът за всичко, по време на неговот първото управление, който събираше парите – Александър Сталийски, ме принуди да откупя подарени дялове от "Дунарит" за 43 милиона лева, каза мажоритарният собственик на Корпоративна търговска банка Цветан Василев.

title: Дясната ръка на Борисов ме рекетира за 43 млн. лева, обяви Цветан Василев (допълнена)

maintext: Дясната ръка на Бойко Борисов, човекът за всичко, по време на неговото първото управление, който събираше парите – Александър Сталийски, ме принуди да откупя подарени дялове от "Дунарит" за 43 милиона лева, каза мажоритарният собственик на Корпоративна търговска банка Цветан Василев в интервю за телевизия Би Ай Ти. През 2010 година той прехвърлил 50% от собствеността на русенския завод на фирми, собственост на посочени от Сталийски лица, срещу обещания да получи закрила от държавата.През 2013 година пък трябвало да откупи подарените дялове за 43 милиона лева. Василев показа и документи за прехвърляне на дяловете и откупуването им.Отделно фирмата, на която са подарени дялове от "Дунарит", прибрала и 6 млн. лева дивидент. Според Василев, същата схема, с подаряване на дялове и откупуването им, е имало и с "Авионамс".През 2012 година авиоремонтният завод бил принуден и да купи на търг 6 хеликоптера, оценени за 8 милиона лева за 28 милиона лева. От хотел в Белград Цветан Василев обяви, че Борисов има интерес сега да национализира "Авионамс", защото заводът е спечелил поръчка за ремонт на хеликоптери с НАТО, от която ще се спечелят 30 милиона долара.Цветанов твърди също, че Сталийски е придобил и 40 млн. от изнудване на ТВ7 във връзка с договор за наем, подписан с тогавашния директор Николай Бареков, според който е трябвало да му плаща по 10 млн. лв. на година наем за студиата.Цветан Василев каза, че през юни 2014 година е занесъл на Бойко Борисов документи, показващи колко пари е получил от него Александър Сталийски. На въпрос за каква сума стана дума, той заяви – много., така Цветан Василев пък определи сделката за "Виваком", която по думите му е открадната, на цена над 70% по-ниска от пазарната й стойност. "Не мога да си представя, че някой би предоставил на Спас Русев (бизнесмена и мажоритарен собственик) 46% от компания, при положение, че той нито е дал пари, нито има възможност да обезпечи руската банка ВТБ да влезе в сделката, нито да реши проблемите на територията на страната", посочи Василев.Според банкера Русев е поел ангажимент, който очевидно надхвърля възможностите му, и той няма никакво съмнение, че зад българските лица в цялата стратегия стоят Пеевски и Борисов. "Как сделката мина за три дни през Комисията за защита на конкуренцията при Петко Николов. Нито една сделка не минаваше без Николов да се е обадил на Пеевски, Борисов, или на двамата", подчерта Василев.Според него в случая с БТК държавата се е отказала от минимум 150 млн. евро. "Държавата, в лицето на КЗК, сега се е съгласила на цена под 115 млн. евро, а реалната цена при нормални условия е над 1,2 млрд.", посочи той. Със 160 млн. евро пък КТБ е финансирала "Виваком", твърди Василев.То посочи още, че Пеевски му е поискал 10% от "Ваваком", а по думите му Борисов също е имал амбиции за проценти от компанията, защото "му бил помагал в сделката". Ако се случи препродажба на "Виваком", съм силно заинтересуван къде ще отидат парите, които ще постъпят по сметката на неговата (на Пеевски) офшорка в Люксембург", каза Василев.Той посочи още, че досега от "Виваком" са източени 10 млн. лв. към ФК "Левски". До ден днешен никой не е върнал на КТБ 1 млн. лв., платени директно от фирма от съзвездието на банката по сметката на клуба с посредничеството на фирма на вездесъщия адвокат на Пеевски – Александър Ангелов", каза Цветан Василев в отговор на въпрос.Коментирайки темата АЕЦ "Белене" и факта, че бившият министър на ГЕРБ Делян Добрев вече е обвиняем, Василев определи това като поредния популистки ход на Бойко Борисов. "Не знам детайли, но не мога да си представя, че Добрев е взел такова решение да плаща, при положение, че проектът бе замразен с решение на парламента. Нямам никакво съмнение, че той е получил устно разпореждане от своя началник. Богомил Манчев е споделял пред мен, че половината от плащанията към "Парсънс", респективно "Риск инженеринг" или която и да е компания по веригата, е трябвало да бъдат отчитани чрез единия на "котараците" на Бояна", заяви той. Василев повтори , че от 2009 година в България има мафиотски режим на управление на държавата, като се редуват клановете на Пеевски и Борисов, а в последните две години двата клана действат заедно. За една година управление на Борисов, фирмите, свързани с Пеевски, взеха обществени поръчки за 1.5 млрд лева, каза Василев.В отговор на въпрос, Цветан Василев обяви, че след две години четири месеца работа по делата срещу него са на нулев етап. "Сега се работи по обвиненията за организирана престъпна група, от основни служители на банката, чакаме обвиненията", обясни той.


description: "Кръгът на свинските опашки" взе главата на Борисов.Христо Иванов, бивш правосъден министър, пред "Дневник"

title: Цитат на деня: "Кръгът на свинските опашки" взе главата на Борисов

maintext:
Христо Иванов
Фотограф: Георги Кожухаров
"
Г-н Борисов очевидно инвестира твърде много енергия да атакува всички онези хора, които му посочиха това, което ще му коства властта. Това, което му взе главата, са Цацаров и Пеевски - аз бих ги нарекъл "кръга на свинските опашки."
Христо Иванов, бивш правосъден министър, пред "Дневник"
Интервю с Христо Иванов - четете по-късно в "Дневник"


title: Японска компания е новият спонсор на "Барселона" с около 60 млн. евро годишно

maintext:
Каталунците обявиха новия си партньор
Целта на ръководството на испанския гранд е да увеличи приходите си, тъй като в момента чистата печалба е 29 милиона евро, а 69% от бюджета му (435 милиона евро) са предвидени за заплати на футболистите.
Испанските медии писаха наскоро, че от УЕФА "приятелски" са посъветвали "Барселона" да не харчи повече от 65% от приходите си на година за заплати, за да не изпадне във финансова криза.
[OFICIAL] Rakuten, nuevo patrocinador principal global del Barça a partir de la temporada 2017/18 https://t.co/MwtB7tltaQ #FCBRakuten pic.twitter.com/ArgU5Y1M99 — FC Barcelona (@FCBarcelona_es) November 16, 2016
🔊 Bartomeu: "Rakuten es una compañía joven, moderna, tecnológica y de ámbito digital que quiere crecer" #FCBlive pic.twitter.com/647sJys7Vd — FC Barcelona (@FCBarcelona_es) November 16, 2016
Японската компания Rakuten е новият спонсор на "Барселона", обяви клубът. Договорът влиза в сила от сезон 2017-18 и ще е до 2021 г., когато изтича и мандатът на президента на клуба Хосеп Мария Бартомеу."Барселона" ще получава по 55 млн. евро на сезон. Отделно ще има бонуси по 1.5 млн. евро за титла в Испания и по 5 милиона при триумф в Шампионската лига.Японската компания ще замени Qatar Airways, която е партньор на "Барселона" от 2010 г."Rakuten е млада, модерна, технологична компания в дигиталната сфера и иска да се развива", каза Бартомену.


description: Според лидера на ВМРО екстрадирането на мигрантите от афганистански произход ще стане трудно, тъй като повечето от тях нямат паспорти.

title: Красимир Каракачанов е готов да бъде премиер в рамките на настоящия парламент

maintext:
Фотограф: Надежда Чипева
Лидерът на ВМРО Красимир Каракачанов изрази готовност да стане премиер, ако Патриотичният фронт успее да състави кабинет в рамките на настоящия парламент. По думите му преди това предстоят редица консултации с партиите в Народното събрание, като такива няма да се проведат единствено с ДПС и ДОСТ.От Патриотичния фронт единствени изявиха желание да се опитат да направят кабинет , ако получат мандат от президента Росен Плевнелиев. Преди това такъв ще бъде връчен на ГЕРБ и БСП, но от двете партии обявиха, че нямат намерение да се пробват да съставят правителство."Около 6 месеца страната няма да има кабинет. Администрацията вече не работи на ниво. Трябва ни сигурно правителство, за да не задълбочим политическата криза", заяви Каракачанов.Той определи реакцията на премиера в оставка Бойко Борисов след бунта в бежанския лагер в Харманли като правилна. Според него по-голяма част от мигрантите от Афганистан трябва да бъдат екстрадирани и подкрепи идеята на министър-председателя да бъдат натоварени на самолет и изпратени към родината им. Това обаче щяло да стане трудно, тъй като повечето от тях нямали документи.Каракачанов каза още, че от ВМРО не подклаждали протестите в Харманли, а ги организирали. От партията му обаче нямали нищо общо с вчерашното недоволство в Ямбол.


title: Статистиката отчете намаляване на цените на производител в селското стопанство за третото тримесечие

maintext:
Спрямо същото тримесечие на 2015 г. се наблюдава намаление в цените на живите животни с 4.6%,
Фотограф: Цветелина Белутова
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Цените на производител в селското стопанство за третото тримесечие на 2016 година намаляват с 5.7% спрямо същото тримесечие на миналата година, съобщиха от Националния статистически институт. Продукцията в растениевъдството поевтинява с 6.0%, а в животновъдството с 3.5% на сто. Спрямо предходната година цените на селскостопанската продукция отбелязват спад със 7.8%. Същият спад се наблюдава и в продукцията от растениевъдството и животновъдството.През третото тримесечие на 2016 година зърнените култури поевтиняват с 9.5%, техническите култури - с 2.7%, а фуражните култури - с 13.3%. Картофите се продават по-евтино с 6.2 на сто. По-високи са цените на пресните зеленчуци (5.9%) и на пресните плодове (2.6%).По-ниски са цените на меката пшеница (12.2%), ечемика (10.7%), рапицата (6.1%) и на виненото грозде (28.5%). По-високи са цените на доматите на открити площи - с 18.3%, на прасковите - с 5.4%, на сливите - с 3.7%, и на орехите - с 36.5%.При животинските продукти най-голямо е намалението в цените на кокошите яйца за консумация (-30.5%) и на пчелния мед (-23.4%). Цените на кравето и биволското мляко отбелязват повишение - съответно с 1.7 и 1.3%.


description: "Това че през последната година лидерите на партиите от Реформаторския блок предпочетоха ролята си на министри пред ролята си на партийни лидери е тяхна грешка", смята лидетър на ДСБ.

title: Радан Кънев: Новият десен проект ще бъде не на хора, а на цели

maintext:
Фотограф: Надежда Чипева
Лидерът на ДСБ Радан Кънев заяви, че бъдещият нов десен проект ще бъде отворен към всички, готови да не слугуват на корумпирана власт и ще стъпва на цели и приоритети, а не на хора. По думите му обявяването на проекта ще бъде процес, не събитие."Доколкото зависи от мен, доколкото зависи от ръководството на ДСБ, този нов проект ще бъде напълно отворен към всеки български гражданин, към всеки български политик, към всяка българска партия, които не са готови да бъдат слугинаж на една корумпирана власт", заяви Кънев по Би Ти Ви. По думите му на фона на очакванията за мажоритарна система е много несериозно да се говори за създаване на нова партия. Добави и че никога не е приемал възможността бизнесът и политиката да се преплитат."Ще има нов десен проект в България и той трябва да стъпи на много здрави цели и приоритети в българската политика, не на хора", добави Кънев. От думите му се разбра, че проектът е отворен и към доскорошните му партньори в Реформаторския блок. "Аз вярвам, че всички заедно имаме път напред, но трябва да съберем още много хора", заяви той."Това че през последната година лидерите на партиите от Реформаторския блок предпочетоха ролята си на министри пред ролята си на партийни лидери е тяхна грешка. Това обаче не е грешка на техните хиляди активисти, на техните стотици хиляди избиратели", смята Кънев.По думите му президентските избори са показали огромен протестен вот и гняв у обществото, както и воля нещата в българската политика да се променят изоснови. Според лидера на ДСБ тази година се е случил "бунт на средната класа от средния град". Призова премиерът Борисов да види разликата в това защо гласували за ГЕРБ преди хора, сега не са подкрепили партията. Според него трябва да се вникне именно в този въпрос, а не "да се тръшкаме като сърдити деца, че не са ни разбрали"."Не е въпросът само какво е построено, огромен е въпросът какво е откраднато, огромен е въпросът за съюза с тези, които крадат – олигархията, огромен е въпросът за замазването на тези кражби от неработещата съдебна система", заяви Кънев. Затова той посочи, че е важно да се извърши коренна реформа на съдебната система, на избирателната система, както и на децентрализацията на публичните финанси, което нарече "отговорността на властта на местно ниво към парите на данъкоплатеца и услугите, които получаваш". "Докато не бъде преобърната тази основа на политическата система, няма как да има 4-годишна стабилност, колкото и някой да си мечтае за еднопартиен модел", смята той.


title: Корнелия Нинова гласува с чувство на победа

maintext:
[Пресслужба на БСП]
Гласувах за промяната в президентската институция. За президент, който с решенията и действията си навън ще ни върне гордостта и достойнството като нация, а вътре ще бъде гарант за сигурност и спокойствие.Това заяви пред журналисти лидерът на БСП Корнелия Нинова, след като упражни правото си на глас на втория тур на президентските избори, цитирана от агенция "Фокус".На въпрос с какви чувства гласува Нинова отговори: "С чувство на победа, за промяна и за добро. С усещане, че ще се случи добро".Тя обърна внимание и на данните за избирателната активност. "Първите данни показват, че е по-висока към този час от миналия път, което е прекрасно, защото хората излизат и дават вота си независимо за кого. За този, когото харесват, но са активни и казват мнението си", коментира Корнелия Нинова.


title: Данъчните дела са блокирани, по искане на Цацаров се чака тълкувателно решение от ВАС

maintext:
Фотограф: Георги Кожухаров
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Всички дела, с които в съда се оспорват данъчни ревизионни актове, са спрени. Причината за това е, че главният прокурор Сотир Цацаров е поискал на 2 ноември от Върховния административен съд (ВАС) да излезе с тълкувателно решение. То трябва да постанови дали е нищожен ревизионен акт, ако е издаден от служител на НАП, който не заема точно длъжността, посочена в закона.По такива казуси произнасянето на ВАС е противоречиво. Спорът е по процесуални нарушения, свързани с промени в Данъчно-осигурителния процесуален кодекс (ДОПК) от далечната 2013 г., а не по съществото на присъдените данъчни задължения на фирмите, съобщава в днешния си брой "Капитал daily" Интересът е за стотици милиони, за които изведнъж държавата може да се окаже длъжник, допълва изданието.Част от магистратите приемат, че компетентни да издават ревизионни актове са експертите в НАП, а текст от Данъчно-осигурителния процесуален кодекс постановява, че те се издават съвместно от органа, възложил ревизията, и от ръководителя ѝ.Не е известно колко са ревизиите след 2012 г. и потенциално колко казуса ще засегне тълкувателното решение.От НАП посочват пред вестника, че ще направят нова ревизия за същия период след всяко подобно дело.Очаква се тълкувателното решение да е готово до края на годината.


description: Около 3000 демонстранти, поддръжници на леви групи и студенти, организираха протестно шествие в Атина срещу посещението на Барак Обама.

title: Фотогалерия: Протести избухнаха в Атина срещу посещението на Обама в Гърция

maintext: 1/16 снимки в галерията Силите на гръцката полиция за борба с безредиците използваха снощи в Атина сълзотворен газ и зашеметяващи гранати, за да разпръснат около 3000 души с левичарски възгледи, които протестираха срещу посещението на американския президент Барак Обама, предаде БТА, като цитира "Асошиейтед прес".


title: Снимка на деня: Две първи дами в Белия дом

maintext:
1/1 снимки в галерията Докато действащият президент на САЩ Барак Обама обсъждаше "широк набор от теми" с бъдещия държавен глава Доналд Тръмп, първата дама Мишел Обама посрещна в Белия дом следващата първа дама - Мелания Тръмп.
Разговорът между двете предизвика сериозен медиен интерес, тъй като е известно, че освен факта, че са влезли в Белия дом с малки деца, двете нямат почти нищо общо.
За разлика от Мишел Обама Мелания Тръмп почти не вземаше участие в кампанията на съпруга си с обяснението, че "предпочита да стои вкъщи да гледа сина си". През юли бившият модел се забърка в скандал, след като на конгреса на републиканците изнесе реч, оказала се впоследствие копие на слово на Мишел Обама от 2008 г.
След вчерашната среща бъдещият президент Доналд Тръмп коментира в "Туитър": "Страхотна среща, чудесна химия. Мелания хареса доста госпожа О!"
Фотограф: Chuck Kennedy [Official White House Photo By Chuck Kennedy]


title: Фен на "Атлетико" съди УЕФА за морални щети заради финала в Шампионската лига

maintext:
Делото е заради този гол на Серхио Рамос
Привърженик на "Атлетико" (Мадрид) заведе дело за морални щети срещу УЕФА. В основата на иска му е финалът в Шампионската лига, в който любимият му отбор загуби с дузпи от големия съперник "Реал" в Милано Хосе Антонио Кампон иска да получи 1600 евро - 160 за цената на билета за мача и 1500 обезщетение за нанесени морални щети, тъй като смята, че правата му като потребител са нарушени, пише "Ас".Той твърди, че голът на Серхио Рамос е бил от засада и това е подпомогнало единия от двата отбора. Според него вината е на УЕФА заради това, че организацията не е направила необходимото, за да се спази правилникът и защото е избрала хора (съдията Марк Клатенбърг), които не изпълняват задълженията си на нивото, което се изисква.Кампон каза пред мадридския вестник, че във футбола трябва да бъдат въведени технологиите и видеоповторенията така, както е в други спортове. "Тези грешки винаги ощетяват слабите", допълни той.Адвокатът му Карлос Мендес заяви, че при успех делото може да доведе до промени, тъй като всеки, почувствал се засегнат, ще може да подаде иск. По думите му е въпрос на време видеоповторенията да влязат във футбола.Той даде пример с тениса и системата "Ястребово око", като посочи, че в началото е имало съмнения, но вече е утвърдена.От кантората на Мендес са представили електронен адрес, на който всеки, който смята, че е ощетен от финала в Милано, може да пише и да се присъедини към иска. "Изискването е само да са членове на клуба и да са присъствали на мача. Могат и да са привърженици на "Реал" (Мадрид), защото утре те могат да са ощетени", добави адвокатът.


description: Коледният сладкиш бе докаран на Щоленфест с каруца, теглена от два коня. Той тежи 4.24 тона и за направата му са били необходими усилията на 66 пекари.

title: Фотогалерия: Рекордно голям щолен бе изпечен в Дрезден

maintext:
1/10 снимки в галерията В Дрезден бе изпечен най-големият в кулинарната историята щолен. Традиционният германски сладкиш тежи 4.24 тона - с 50 кг повече от предишния рекордьор, също замесен и изпечен в Дрезден.
Сладкишът, създаден от 66 пекари, бе атракцията на традиционния фестивал на щолена в Дрезден. Той пристигна на "Щоленфест" с каруца, теглена от два коня.


title: Тръмп е поискал децата му да имат достъп до свръхсекретна информация

maintext:
Дъщерята на Тръмп, Иванка, бе една от основните фигури в кампанията му.
Екипът на избрания за президент на САЩ Доналд Тръмп е поискал Белият дом да обсъди възможността децата на Тръмп да получат достъп до класифицирана информация от най-високо ниво на секретност, предаде телевизия Си Би Ес, цитирана от БТА. Дъщерята на Тръмп - Иванка , синовете му Ерик и Доналд и зет му Джаред Къшнър бяха съветници в предизборната му кампания. Си Би Ес не уточни дали екипът е поискал достъп до секретна информация за всички деца на милиардера. За да получат това, те трябва да бъдат назначени за съветници по националната сигурност, което Тръмп може да направи след като встъпи в длъжност. Телевизията добавя, че в някои случаи не е необходимо да се заема държавен пост, за да се получи достъп до секретна информация.Доналд Тръмп има пет деца от три брака - Доналд, роден през 1977 г., Иванка (1981), Ерик (1984), Тифани (1993) и Барън (2006 г.)


title: "Голдън стейт" се доближи до лидера в НБА след разгром над "Индиана" (видео)

maintext: "Голдън стейт уориърс" постигна разгромен успех със 120:83 като гост на "Индиана пейсърс" в пореден мач от НБА, който го приближи само на победа от лидера в лигата "Лос Анджелис клипърс".Шампионите на Западната конференция вече имат баланс 12-2, докато "ножиците" имат една победа повече."Индиана" имаше изключително много проблеми след драматичния успех над "Оклахома сити тъндър" в неделя след продължение. Освен умората "пешеходците" бяха без титулярите си Пол Джордж, Майлс Търнър и Си Джей Майлс."Голдън стейт" натрупа солиден аванс от 19 точки още на почивката, а след това методично увеличаваха разликата.Клей Томпсън завърши с 25 точки и бе най-резултатен за успеха. Стеф Къри се отчете с 22 точки, 6 борби и 6 асистенции, а Кевин Дюрант добави 14 точки и 11 борби. За домакините с 21 точки приключи Родни Стъки, а 14 добави Тадеъс Йънг.


description: Лечебните заведения са отчитали несъществуващи заболявания, искани са пари от болните за дейности, които се заплащат от НЗОК, отчитана е неизвършена дейност.

title: Над 800 хил. лв. са получили болници неправомерно, обяви Ваньо Шарков

maintext:
Ваньо Шарков
Фотограф: Цветелина Белутова
Болници са получили неправомерно от Националната здравоносигурителна каса (НЗОК) 817 хил. лв., обяви зам.-министърът на здравеопазването и председател на Надзорния съвет на касата Ваньо Шарков, цитиран от БТА.
Редица нарушения са установили проверки на експерти на НЗОК в 14 болници.
Отчитани са несъществуващи заболявания, искани са пари от болните за дейности, които се заплащат от НЗОК, отчитана е неизвършена дейност и др., посочи Шарков. По думите му проверките са установили и случаи, в които пациенти са били диагностицирани с онкологично заболяване, но след това не са били насочвани за съответното лечение и не е бил изпълнен принципът за комплексност в лечението им.
Ползи от пръстовия идентификатор
След въвеждането на пръстовия идентификатор от 1 ноември се отчита спад в броя на хоспитализираните пациенти в сравнение с първите 15 дни на предходния месец, посочи Шарков и обясни, че НЗОК ще трябва да плати с 15 млн. лв. по-малко за първите две седмици на ноември.
Шарков обяви още, че на последното си заседание членовете на надзорния съвет са решили от 1 април следващата година здравната каса да заплаща нови медицински изделия - предвиждат се и още 150 тест-ленти за контрол на кръвната захар за пациенти, страдащи от диабет.


description: Това доведе до създаването на редица проблеми, смята премиерът, цитиран от агенция "Фокус".

title: Борисов: Омерзен съм, Мондешки да мълчи цяла година

maintext:
Премирът Бойко Борисов
Фотограф: Георги Кожухаров
Премиерът Бойко Борисов се е почувствал омерзен, че адвокат Момчил Мондешки - третият участник в разговорите "Яневагейт", е мълчал близо година и че сега,
отново избегна да коментира темата за разговорите, разпространявани от "Биволъ" от миналата година, по същество, като каза, че записите са правени като сериал - "имат студио, в което се събират и снимат разговорите, и ги пускат" и
не трябва да бъдат проверявани, защото са "врачки и махленски клюки"
.
Сега Борисов казва, че "трябва да бъде даден урок, че има неща, които могат да се проверят и след това да бъдат коментирани, а не от всяко нещо да се прави сензация". Той призова за отговорно поведение.
"когато му се е видяло нанагорно по някоя тема, че искат да му взимат правата, излиза и започва сега да го говори".Това казва премиерът Бойко Борисов, цитиран от агенция "Фокус". В днешния брой на в. "Труд" пред главния редактор Петьо Блъсков Мондешки, който досега не е коментирал темата и беше неоткриваем за Висшия съдебен съвет, даде интервю, в което обвинява Ченалова, че е правила записите, и твърди, че съдържанието им е измислено.Миналата седмица в интервю за "Нова телевизия" Борисов


description: За целта е необходимо да представят документ за самоличност, заверена ученическа или студентска книжка и да попълнят декларация по образец на място при гласуването.

title: Студентите и учениците ще могат да гласуват в населеното място, където учат

maintext:
Фотограф: Юлия Лазарова
Всички ученици и студенти редовно обучение могат да гласуват на изборите за държавен глава и референдума на 6 ноември в секция по избор в населеното място, където учат, ако то е различно от постоянния им адрес.Централната избирателна комисия (ЦИК) съобщи, че за целта е необходимо да представят документ за самоличност, ученическа или студентска книжка, надлежно заверена от учебното заведение със седалище в населеното място за съответната учебна година или семестър, както и да попълнят декларация по образец (Приложение №16-ПВР/НР от изборните книжа).Изборният закон дава възможност за гласуване и на студентите редовно обучение, включително дипломанти, курсанти, докторанти и др., дори ако не разполагат с надлежно заверена студентска книжка. За целта е необходимо да представят пред членовете на секционната избирателна комисия (СИК) служебна бележка или друг удостоверителен документ, издаден от учебното им заведение, от който е видно, че се обучават в редовна форма в съответното висше учебно заведение за учебната 2016/2017 г.При гласуване студентите и учениците подават декларация – Приложение №16-ПВР/НР от изборните книжа, че не са гласували и няма да гласуват на друго място.Имената и данните им се дописват в избирателния списък под черта и се допускат да гласуват, като в представения пред комисията удостоверителен документ се отбелязват датата на гласуването, номерът на секцията и се вписва "гласувал", след което документът се подписва от председателя и секретаря и се подпечатва с печата на СИК. Копие от документа се прилага към избирателния списък, а оригиналът се връща, за да послужи при гласуване при евентуален втори тур.